ДРАГАН ШКОРИЋ

А

кадемик проф. др Драган Шкорић рођен је 16. септембра 1937. у Ведашићу, Ко­ре­ни­ца (Хрват­ска). Живи у Новом Саду. Осмогодишњу шко­лу завршио је у Бачком Брестовцу, а гимназију у Сом­бору. На По­­љо­при­вред­ном факул­тету у Новом Са­ду дип­ло­ми­рао је 1963, ма­ги­стрирао 1968. одбра­ном рада *Испи*­*ти*­*вање метода за доби*­*јање већег про­­­цента са­мо*­­*оплод*­*ње у So гене*­*рацији код сун­цо­кре­­та* и док­то­ри­рао 1975. од­браном дисер­та­ције *Мо­гу­­ћности ко­риш­ће­ња хе*­*те*­*ро*­­*зиса на бази мушке стерилности код сунцо­крета*.

Од 1964. до пензионисања 2006. био је запослен у Институту за ратарство и повртарство у Новом Саду, гдје је биран у звање научног сарадника (1976) и био управник Завода за уљане културе (1989–2006). На Пољо­при­вредном факултету у Новом Саду изабран је 1978. у зва­ње доцента на предмету Оплемењивање биљака и се­менарство, 1983. за ван­ред­ног и 1990. за редовног професора. Универзитет у Новом Саду доди­јелио му је, 2008. године, звање профе­сор емеритус.

Координатор је FAO – European Cooperative Research Network on Sun­flo­wer (Rome, Italy) и представник Србије у Извршном одбору Европске асоцијације за оплемењивање (EUCARPIA).

Организација Уједињених на­ција FAO ангажовала га је на изради студија у вези са унапређењем уља­них култура у Индији и Судану. Био је одговоран за спровођење про­грама опле­мењивања сунцокрета на пројекту *Унапређење уљаних култура у Ирану* (1970–1978). Водио је три пројекта у САД (1972–1991) и у још два био члан истраживачког тима. Руководио је пројектом који се у Француској реа­ли­зовао са националним истраживачким институтом за агрикултуру INRA, као и четирма домаћим пројектима, а учествовао је у реализацији још девет.

Одржао је предавања по позиву у преко 20 земаља (Кина, САД, Арген­тина, Шпанија, Француска, Италија, Чешка, Словачка, Мађарска, Бугарска, Турска, Румунија, Украјина, Русија, Иран, Индија, Јужна Африка, Судан, Египат, Грчка и др.). Главни је и одговорни уредник међународног часописа о сунцокрету „Helia” и члан уредништва часописâ „Архив за пољопривредне науке” и „Генетика”.

Аутор је или коаутор око 400 научних радова и пет монографија (по двије на српском и енглеском и једна на руском језику). Рефератима је уче­ствовао на више од 50 међународних скупова. Створио је преко 5.000 инбред линија сунцокрета из различитих гене­тичких извора. Током 45 година рада, са својим тимом створио је преко 150 хибрида сунцокрета, у иностранству 126 признатих новосадских и 83 зајед­ничка хибрида сунцокрета. Такође, развио је програме за стварање зајед­ни­чких хибрида са 37 институција из 14 зе­ма­ља. У 2006. години његовим и заједничким сортама хибрида у свијету је било засијано више од два милиона хектара, односно преко 10% од укупне свјет­ске производње сунцокрета.

Добитник је бројних домаћих и међународних награда и признања, међу којима су: Првомајска награда (1980); признање Министарства за пољо­при­вреду Мађарске „Kivalo Munkaert” (1981); награда међународне асоцијације о сунцокрету – ISA Pustovoit Award (1988); Орден заслуга за народ са сре­брном звијездом (1988); Октобарска награда Новог Сада (1995); Награда пријатељства Владе Народне Републике Кине (2006) и друга признања.

Биран је за дописног члана Српске ака­де­мије наука и уметности 30. јану­а­ра 2003, а за редовног члана 5. новембра 2009. године. Редовни је члан Ака­де­мије инжењерских наука Србије (од 2000). За иностраног члана Академије наука и умјетности Републике Српске иза­бран је 4. децембра 2015. године.